Principio-flammifero

Principio-flammifero es le nomine date per alcun interlinguistas al principio que, si le methodo normal de derivar parolas non produce un resultato pro un concepto, on pote basar un nove parola sur minus de tres linguas de controlo, a condition que le parola se compone de elementos que satisface individualmente le normas de internationalitate etymologic e semantic de interlingua.

Le principio deriva su nomine del sequente paragrapho del introduction del Dictionario interlingua-anglese que explica le inclusion del parola flammifero:

In altere parolas: post que non es possibile trovar un parola que satisface le regula de tres normal,Inter le terminos del linguas de controlo de interlingua – match (anglese), fósforo (espaniol)/palito de fósforo (portugese), fiammifero (italiano), allummette (francese), Streichholz (germano) e запалка [zapalka] (russo) – non se trova alcun termino de origine etymologic commun a tres. on ha recurrite a considerar parolas que al minus se compone de elementos international, rendente los “potentialmente international”. Assi on eligeva le parola flammifero, que ha appoio directe solmente del italiano, ma se compone de flamma e le suffixo -fero ("portator de"), elementos que satisface individualmente le criterios de internationalitate de interlingua.

Le principio-flammifero face parte del principios del formation de parolas in interlingua, ma se distingue per le objectivo de cercar le maxime appoio etymologic e semantic possibile pro le parola inter le linguas de controlo.

 Vide etiam 
 Formation de parolas
 Formation de parolas derivate regularmente in interlingua

 Notas 

 Referentias 

Categoria:Vocabulario de Interlingua